open-index/open-wikipedia-markdown huggingface dataset:
Φρέντερικ Γκρίφιθ

Ο **Φρέντερικ Γκρίφιθ** (*Frederick Griffith*, 1879 - 1941) ήταν Βρετανός ιατρός και γενετιστής. Το 1928, διεξήγαγε το περίφημο πείραμα, που είναι σήμερα γνωστό σαν «πείραμα του Γκρίφιθ», στο οποίο ανακάλυψε αυτό που ονόμασε «αρχή μεταμόρφωσης», το γνωστό σήμερα DNA. 

## Βιογραφικό
Γεννήθηκε στο Χέιλ της Αγγλίας και φοίτησε στο Πανεπιστήμιο του Λίβερπουλ, όπου σπούδασε γενετική. Αρχικά εργάστηκε στο Βασιλικό Θεραπευτήριο του Λίβερπουλ, στα εργαστήρια Τόμπσον Γέιτς και στη Βασιλική Επιτροπή για τη Φυματίωση.

Το 1910 προσελήφθη από τη Βρετανική Κυβέρνηση στο Υπουργείο Υγείας υπό τον Άρθουρ Ίστγουντ. Η κυβέρνηση είχε περιορίσει τις δαπάνες εν όψει του επικείμενου πολέμου και έτσι τα εργαστήρια στα οποία εργαζόταν ο Γκρίφιθ ήταν πρωτόγονα. Ωστόσο η δημιουργικότητά του και το ανήσυχο πνεύμα του είχαν ως αποτέλεσμα η έρευνά του να προοδεύσει. Ένας από τους φίλους του ισχυριζόταν ότι «με μία φιάλη κηροζίνη και ένα γκαζάκι, μπορούσε να πετύχει περισσότερα από ότι άλλοι με ένα παλάτι».

## Το πείραμα

Το πείραμα για το οποίο είναι κυρίως γνωστός ο Γκρίφιθ πραγματοποιήθηκε στα πλαίσα των προσπαθειών του να παρασκευάσει εμβόλιο για την πρόληψη της πνευμονίας εξαιτίας της πανδημίας γρίπης που υπήρξε μετά τον Πρώτο παγκόσμιο Πόλεμο, και είναι γνωστή σαν «ισπανική γρίπη».

Ο Γκρίφιθ χρησιμοποίησε δύο στελέχη βακτηρίων, με τα οποία μόλυνε πόντίκια. Αν και κανένα από τα δύο στελέχη δεν είχε τη δυνατότητα να σκοτώσει τα πειραματόζωα, η ανάμειξη τους από τον επιστήμονα οδήγησε στο θάνατό τους. Συμπέρανε λοιπόν ότι το ένα στέλεχος βακτηρίου μεταμορφώθηκε σε άλλο θανατηφόρο είδος, κάτι που ονόμασε «αρχή μεταμόρφωσης».

## Το τέλος και η σημασία του έργου του
Ο Γκρίφιθ σκοτώθηκε το 1941, ενώ εργαζόταν στο εργαστήριο του στο Λονδίνο μαζί με το φίλο του, βακτηριολόγο Ουίλιαμ Μ. Σκοτ, κατά το βομβαρδισμό του Λονδίνου από τα ναζιστικά αεροπλάνα.

Τρία χρόνια μετά το θάνατό του το 1944, ο Όσβαλντ Άβερι μαζί με τους Κόλιν Μακλόιντ και Μακλίν Μακάρτι εξακρίβωσε ότι η «αρχή μεταμόρφωσης» που είχε ανακαλύψει ο Γκρίφιθ ήταν το DNA.  

Ο ανιψιός του Γκρίφιθ, Τζων Στάνλεϊ Γκρίφιθ, έχει βραβευθεί με το Μετάλλιο Φάραντεϊ της Βασιλικής Εταιρείας.

## Παραπομπές


## Εξωτερικοί σύνδεσμοι
*Frederick Griffith *Lancet*, (3 May 1941): 588. Obituary
*The Famous DNA Experiments
*A Gene Is Made of DNA
*MadSci Network: Genetics
*Studying microbes provides insight into life at the molecular level
*Griffith's Experiment on Bacterial Transformation 
*Sinauer Associations Inc.

Κατηγορία:Άγγλοι βιολόγοι
Κατηγορία:Γενετιστές
Κατηγορία:Μικροβιολόγοι
Κατηγορία:Άγγλοι παθολόγοι
Κατηγορία:Βακτηριολόγοι
Κατηγορία:Απόφοιτοι του Πανεπιστημίου του Λίβερπουλ
Κέρατα γαζέλας

Τα **κέρατα γαζέλας** (ή **αστράγαλοι γαζέλας**) είναι γλύκισμα της περιοχής του Μαγκρέμπ, της βορειοδυτικής Αφρικής. Θεωρείται μαροκινή σπεσιαλιτέ, αλλά καταναλώνεται και στην Αλγερία, στην Τυνησία και στη Μάλτα.

Το τοπικό, πιο συνηθισμένο όνομά του, στο Μαρόκο είναι "cornes de gazelle" (που στα γαλλικά σημαίνει κέρατα γαζέλας) ή *kab el ghzal* ή *Kaab El Ghazal* (που στα αραβικά σημαίνει αστράγαλος γαζέλας). Στην Αλγερία ονομάζεται *tcharak* (τσσαράκ) ή *sherek* (σσερέκ) ή *Tchereck El-Aryan* και στη Μάλτα *Qaghaq ta l’ghazel* (Καγκάκ τα λ’ γκαζέλ).

Το κύριο συστατικό του είναι η αμυγδαλόψιχα, ενώ σημαντικό ρόλο στη γεύση του παίζουν αρωματικά έλαια (π.χ. από λεμόνι), το γλυκάνισο και η κανέλα, ενώ κάποιες φορές χρησιμοποιείται και σιρόπι πορτοκαλιού.

Ενώ στην περιοχή του Μαγκρέμπ τα κέρατα γαζέλας έχουν σχήμα παρόμοιο με αυτό που φαίνεται στην εικόνα (μικρά μισοφέγγαρα), στη Μάλτα υπάρχουν αντίστοιχα προϊόντα που έχουν σχήμα κουλουριού, με προεξοχές της γέμισης σε τακτικά διαστήματα που δίνουν μια πρωτότυπη εικόνα.

## Παραπομπές


Κατηγορία:Γλυκά
Νικηφόρος Ουρανός

Ο **Νικηφόρος Ουρανός** υπήρξε ένας από τους ικανότατους στρατηγούς του Βυζαντινού Αυτοκράτορα, Βασιλείου Β' Βουλγαροκτόνου (10ος-11ος αιώνας). Ήταν διοικητής της Αντιόχειας. Μαζί με τον Νικηφόρο Ξιφία και τον Ευστάθιο Δαφνομήλη, αποτελούσαν τρεις από τους σημαντικότερους στρατηγούς του Βασιλείου που χάρισαν αποφασιστικές νίκες στον αυτοκρατορικό στρατό. Η πιο σημαντική νίκη του ήταν αυτή κατά τη μάχη του Σπερχειού ποταμού, το 996 ή 997, κατά την οποία τα βουλγαρικά στρατεύματα τράπηκαν σε φυγή και τραυματίστηκε ο τσάρος Σαμουήλ.

## Παραπομπές


## Εξωτερικοί σύνδεσμοι
* 

Κατηγορία:Βυζαντινοί στρατηγοί
Κατηγορία:Πρόσωπα των Αραβοβυζαντινών Πολέμων
Κατηγορία:10ος αιώνας
Κατηγορία:Βυζαντινοί διοικητές της Αντιόχειας
Κατηγορία:Βυζαντινοί του 11ου αιώνα
Μανουήλ Γ΄ Μέγας Κομνηνός

Ο **Μανουήλ Γ' Μέγας Κομνηνός** (16 Δεκεμβρίου 1364 - 5 Μαρτίου 1417) ήταν αυτοκράτορας της Τραπεζούντας από το 1390 έως τον θάνατό του το 1417. Ήταν γιος του προκατόχου του, αυτοκράτορα Αλέξιου Γ' και της Θεοδώρας Καντακουζηνής.

Οι σχέσεις της Τραπεζούντας και της αποδυναμωμένης από εμφύλιο σπαραγμό Βυζαντινής Αυτοκρατορίας είχαν πάψει πια να προκαλούν διαμάχες. Ο Μανουήλ ορίστηκε διάδοχος του θρόνου από τον πατέρα του, το 1377, μετά τον θάνατο του μεγαλύτερου αδελφού του Βασίλειου. Τον ίδιο χρόνο παντρεύτηκε την κόρη του βασιλιά της Γεωργίας, Δαυίδ Θ', Ευδοκία (χήρα του ετεροθαλούς αδελφού του Ανδρόνικου). Η δεύτερη σύζυγός του ήταν η Άννα Φιλανθρωπηνή, την παντρεύτηκε το 1395, ήταν απόγονος της βυζαντινής οικογένειας των Δουκάδων.

Μόλις ανέλαβε τον θρόνο, μετά τον θάνατο του πατέρα του, ο Μογγόλος κατακτητής Ταμερλάνος είχε μόλις κατακτήσει τη Γεωργία. Ο Μανουήλ έκλεισε ειρήνη με τον Ταμερλάνο και έγινε φόρου υποτελής του. Το 1402 ο Ταμερλάνος συνέτριψε στη Μάχη της Άγκυρας τις Οθωμανικές δυνάμεις του σουλτάνου Βαγιαζήτ Α', ήττα που καθυστέρησε για αρκετές δεκαετίες την οθωμανική επέκταση. 

Τα προνόμια των Βενετών ανανεώθηκαν το 1396. Οι Βενετοί έμποροι είχαν πια δικαίωμα να συναλλάσσονται απεριόριστα σε όλη την Αυτοκρατορία και να δένουν τα πλοία τους σε όλα τα λιμάνια της. Τα προνόμια αυτά παραχωρήθηκαν, γιατί οι ανταγωνιστές τους Γενουάτες έκαναν οικονομικό πόλεμο στην Τραπεζούντα, έχοντας διακόψει κάθε συναλλαγή μαζί της.

Ο Μανουήλ, όπως και ο πατέρας του, έκανε δωρεές σε θρησκευτικά ιδρύματα και μοναστήρια και ιδιαίτερα στη Μονή Σουμελά.

## Οικογένεια
Νυμφεύτηκε πρώτα την (Γκουλχάν) Ευδοκία των Βαγρατιδών, κόρη του Δαυίδ Θ΄ της Γεωργίας και είχε τέκνο:
* Αλέξιος Δ΄ 1382-1429, αυτοκράτορας της Τραπεζούντας.

Το 1395 απεβίωσε η Ευδοκία και ο Μανουήλ Γ΄ έκανε δεύτερο γάμο, με την Άννα Φιλανθρωπηνή, κόρη του καίσαρα Μανουήλ Αγγέλου Φιλανθρωπηνού κυβερνήτη της Θεσσαλίας και (κατά την άποψη του ιστορικού Τιερρύ Γκανσού) είχαν τέκνο:
* (γιος), νυμφεύτηκε την Ευδοκία, κόρη του πρωτοστράτορα Μανουήλ Παλαιολόγου Καντακουζηνού.

## Νομίσματα
Έκοψε αργυρά άσπρα, χάλκινα 14-15 χιλ. Στη μία ο Μανουήλ Γ' έφιππος ή όρθιος με σκήπτρο και σφαίρα. Επιγραφή ΜΑΝΟΥ. Μ. Κ. Στην άλλη ο άγ. Ευγένιος Ο Α. ΕVΓΕΝ. ή σταυρός με τα γράμματα Ο Ε Γ Ν στα τέσσερα περιθώρια ή δικέφαλος αετός.

## Γενεαλογία

## Παραπομπές σε πηγές


## Πηγές
* Ιστορία του Ελληνικού Έθνους. Εκδοτική Αθηνών. Τόμος Θ'. Οι Αυτοκράτορες της Τραπεζούντας, σελ. 333-334. ISBN 960-213-105-5.

Κατηγορία:Αυτοκράτορες της Τραπεζούντας
Κατηγορία:Βυζαντινοί του 14ου αιώνα
Κατηγορία:Βυζαντινοί του 15ου αιώνα
Λιάσος Λουκά

Ο **Λιάσος Λουκά** είναι Κύπριος ποδοσφαιριστής και προπονητής ποδοσφαίρου. 

## Προσωπικά στοιχεία
Γεννήθηκε την 1η Φεβρουαρίου 1980 στη Λάρνακα.

## Καριέρα ως ποδοσφαιριστής
Ξεκίνησε την επαγγελματική του καριέρα το 1999 από την Νέα Σαλαμίνα Αμμοχώστου. Τον Ιανουάριο του  2004 έμεινε ελεύθερος από τον κυπριακό σύλλογο και αποκτήθηκε από τον ΠΑΟΚ, έπειτα από εισήγηση του Άγγελου Αναστασιάδη,  υπογράφοντας συμβόλαιο συνεργασίας 1,5 έτους. 
thumb|200px|left
Την περίοδο 2004-05 κατά τον εντός έδρας αγώνα με τη Μακάμπι Τελ Αβίβ για τα προκριματικά του Τσάμπιονς Λιγκ αν και τιμωρημένος από παλαιότερο αγώνα (αγωνίστηκε στο Κύπελλο Ιντερτότο ΟΥΕΦΑ 2000 με τη Νέα Σαλαμίνα) αγωνίζεται ως αλλαγή με αποτέλεσμα ο ΠΑΟΚ να χάσει την αναμέτρηση στα χαρτιά με 3-0 (ο ΠΑΟΚ είχε ηττηθεί με 1-2) και να αποκλειστεί ουσιαστικά από την διοργάνωση.

Τον χειμώνα του 2005 αποχώρησε από τον ΠΑΟΚ για να συνεχίσει στην ΑΕΛ Λεμεσού, στην οποία έμεινε για δύο περιόδους. 
Την περίοδο 2007-2011 επέστρεψε στη Νέα Σαλαμίνα. Ακολούθησε μια περίοδος στην ΑΕΠ Πάφος και μία στην ΑΕΚ Κουκλιών.

Το 2013 εντάχθηκε στην Καρμιώτισσα Πάνω Πολεμιδιών έχοντας εκτός από το ρόλο του ποδοσφαιριστή και το ρόλο του τεχνικού διευθυντή.

## Καριέρα ως προπονητής
Το Φεβρουάριο του 2015 ανέλαβε και το ρόλο του προπονητή στην Καρμιώτισσα. Την περίοδο 2015-16, συμμετέχοντας στο πρωτάθλημα Β΄ κατηγορίας, υπό την καθοδήγηση του, η Καρμιώτισσα προβιβάστηκε για πρώτη φορά στην ιστορία της στην Α΄ κατηγορία. Παρέμεινε στην ομάδα ως τον Μάιο του 2017.

Τον Ιούνιο του 2017 ανέλαβε προπονητής στη Νέα Σαλαμίνα. Στα μέσα Οκτωβρίου αποδεσμεύτηκε.

## Παραπομπές


## Εξωτερικοί σύνδεσμοι

*Προφίλ στην ιστοσελίδα footballdatabase.eu
*Προφίλ στην ιστοσελίδα worldfootball.net

Κατηγορία:Κύπριοι ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές ΑΕΠ Πάφου
Κατηγορία:Ποδοσφαιριστές ΑΕΚ Κουκλιών
Κατηγορία:Ποδοσφαιριστές Καρμιώτισσας Πάνω Πολεμιδιών
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Καρμιώτισσας Πάνω Πολεμιδιών
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό
Ιστορία για Ελέφαντες

Η ***Ιστορία για ελέφαντες*** είναι ένα θεατρικό έργο του Νίκου Μανούδη.

## Το έργο
Η πρεμιέρα του θεατρικού έγινε στις 18 Φεβρουαρίου του 2000 από το Δημοτικό Περιφερειακό Θέατρο Βέροιας στο Δημοτικό Θέατρο της Καλαμαριάς Θεσσαλονίκης. Τη σκηνοθεσία υπέγραψε ο Γιάννης Καραχισαρίδης και τα σκηνικά και κουστούμια ο Αντώνης Στεφανόπουλος. Τους πρωταγωνιστικούς ρόλους ερμήνευσαν οι Γιώργος Γιαννόπουλος, Άννη Τσολακίδου, Μάγδα Πένσου και Αλέξανδρος Καλπακίδης. Η παράσταση ανέβηκε και την επόμενη σεζόν (2001-2002) κάνοντας περιοδεία στη Θεσσαλονίκη και άλλες πόλεις τις Μακεδονίας. Τους πρωταγωνιστικούς ρόλους αυτή τη φορά ερμήνευσαν οι Γιώργος Γιαννόπουλος, Κατερίνα Παναγάκη, Μιχάλης Μαρκάτης και Κατερίνα Παπουτσάκη. Στα Χανιά, το έργο ανέβηκες από το ΔΗΠΕΘΕ Κρήτης με τους Ισίδωρο Σταμούλη, Γιολάντα Μπαλαούρα, Κώστας Παπακωνσταντίνου και Μαρία Ρωμανού. Το κείμενο κυκλοφόρησε το 2000 από τις εκδόσεις Αφοι Κυριακίδη (ISBN 978-960-343-512-9).

## Υπόθεση
Ο Άρης και η Αφροδίτη είναι ένα ζευγάρι παντρεμένο για 15 χρόνια. Μια νύχτα το παρελθόν και το μέλλον θα εισβάλουν απροσδόκητα στην καθημερινότητα μπλέκοντας τους σε παράξενες καταστάσεις. Είναι η νύχτα που η Αφροδίτη μαθαίνει ότι πέθανε ο πρώτος της έρωτας. Το πρώι θα ξυπνήσουν αφήνοντας μια υποψία οτι πρόκειται απλά για ένα όνειρο αλλά τα πράγματα είναι λίγο διαφορετικά και τα μπερδέματα συνεχίζουν...

## Διανομή
*Γιώργος Γιαννόπουλος ως Άρης
*Άννη Τσολακίδου ως Αφροδίτη
*Αλέξανδρος Καλπακίδης ως νέος
*Μάγδα Πένσου ως νέα

## Παραπομπές

## Εξωτερικοί σύνδεσμοι
*Κριτική-Παρουσίαση από τη ΘΕΑΤΡΙΚΗ ΔΙΑΔΡΟΜΗ

Κατηγορία:Νεοελληνικά θεατρικά έργα
Ερσέκα

Η **Ερσέκα** () είναι πόλη της Αλβανίας, κοντά στα ελληνοαλβανικά σύνορα (Βόρεια Ήπειρος) στους πρόποδες του όρους Γράμμου. Διοικητικά υπάγεται στον νομό Κολόνιας και στην Περιφέρεια της Κορυτσάς. Είναι μια από τις 36 κύριες πόλεις της Αλβανίας. Ο πληθυσμός της, σύμφωνα με την τελευταία απογραφή του 2011, είναι 3.746 κάτοικοι και βρίσκεται σε υψόμετρο 1050 μέτρων.

## Ιστορία

Η περιοχή της Κολόνιας αρχικά κατοικήθηκε από ηπειρωτικά φύλα και συγκεκριμένα την πιο βόρεια εγκατεστημένη ελληνική φυλή, τους Δασσαρέτες ή Δεξάρους. Η ελκυστική και πλεονεκτική θέση της περιοχής προσέλκυσε πολλούς ξένους εισβολείς. Εντούτοις, ο πληθυσμός της περιοχής κατάφερε να αντισταθεί στις διάφορες εισβολές, ξεκινώντας με τις εξεγέρσεις στην διάρκεια της Ρωμαϊκής και Οθωμανικής Αυτοκρατορίας, συνεχίζοντας μέχρι την ανακήρυξη της ανεξαρτησίας της Αλβανίας τον Νοέμβριο του 1912. Η Κολόνια έχει παίξει σημαντικό ρόλο στην ιστορία της χώρας. Η περιοχή ανέδειξε πολλούς διακεκριμένους λόγιους, λογοτέχνες, εκπαιδευτικούς, επαναστάτες και στρατιωτικούς που συνέβαλαν καθοριστικά στη σύγχρονη αλβανική Ιστορία.

## Οικονομία
Η οικονομία είναι κυρίως γεωργική. Υπάρχει μεγάλη παραγωγή μήλων στην περιοχή, ενώ υπάρχουν και δύο φυτώρια για παραγωγή δενδρυλλίων μήλων. Πολλά βέβαια εισάγονται από την Ελλάδα και τη Βόρεια Μακεδονία. 

Επίσης η περιοχή έχει μεγάλη παραγωγή μελιού που φτάνει τους 4 τόνους ετησίως. Επίσης καλλιεργούνται δημητριακά. Επιπροσθέτως απαντώνται βότανα και ιατρικά φυτά, αν και αυτά καλλιεργούνται και συλλέγονται σε επίπεδο οικιακής οικονομίας.

Λόγω των μεγάλων βοσκοτόπων στην περιοχή, η ποιότητα της ζωικής παραγωγής είναι υψηλή. Οι κτηνοτρόφοι της περιοχής εκτρέφουν βοοειδή, πρόβατα και κατσίκια. Η Ερσέκα διαθέτει γαλακτοβιομηχανία/τυροκομείο και πολλά σημεία συλλογής και επεξεργασίας του γάλατος.

Υπάρχουν 250 επιχειρήσεις που έχουν καταχωρηθεί στον δήμο της περιοχής. Μεταξύ αυτών 6 κατασκευαστικές εταιρίες και 16 μεταφορικές. Η Ερσέκα είναι διάσημη επίσης για τα ξυλόγλυπτά της, τις σκαλιστές πέτρες και την παραδοσιακή ταπητουργία.

## Παραπομπές


## Εξωτερικοί σύνδεσμοι
* Τουριστικός οδηγός για την περιοχή της Κολόνιας

Κατηγορία:Πόλεις της Αλβανίας
Κατηγορία:Βόρεια Ήπειρος
Κατηγορία:Νομός Κορυτσάς
Μάχη των Θερμοπυλών (αποσαφήνιση)

Η **Μάχη των Θερμοπυλών**, εκτός από την περίφημη σύγκρουση των Περσικών Πολέμων, του 480 π.Χ. μεταξύ Λεωνίδα και Ξέρξη παραπέμπει και σε άλλες συγκρούσεις που έλαβαν μέρος στην ίδια τοποθεσία:

* Μάχη των Θερμοπυλών (Αρχαϊκή Περίοδος), σύγκρουση μεταξύ Φωκιαίων και Θεσσαλών.
* Μάχη των Θερμοπυλών (353 π.Χ.), κατά το διάστημα του Γ΄Ιερού Πολέμου, μεταξύ Αθηναίων και Φιλίππου Β' της Μακεδονίας.
* Μάχη της Ηράκλειας των Θερμοπυλών (323 π.Χ.), κατά τη διάρκεια του Λαμιακού πολέμου, μεταξύ αντιμακεδονικού συνασπισμού νοτιοελληνικών πόλεων-κρατών (υπό το Λαοσθένη) και του βασιλείου της Μακεδονίας (υπό τον Αντίπατρο).
* Μάχη των Θερμοπυλών (279 π.Χ.), μεταξύ των αμυνομένων Ελλήνων (Αιτωλικής συμπολιτείας και συμμάχων) και των Γαλατών εισβολέων.
* Μάχη των Θερμοπυλών (191 π.Χ.), μεταξύ Ρωμαίων και Σελευκιδών του Αντίοχου Γ'.
* Μάχη των Θερμοπυλών (267 μ.Χ.), ανεπιτυχής προσπάθεια να αποκοπεί η επέλαση γερμανικών βαρβαρικών φύλων, κυρίως Έρουλων.
* Μάχη των Θερμοπυλών (1941), μεταξύ των Γερμανών και των στρατευμάτων της Βρετανικής Κοινοπολιτείας κατά τη διάρκεια της Γερμανικής εισβολής στην Ελλάδα τον Β' Παγκόσμιο Πόλεμο.

Κατηγορία:Αποσαφήνιση
Αμπιντίν Ντινό

Ο **Αμπιντίν Ντινό** (τουρκ. *Abidin Dino*, 23 Μαρτίου 1913 - 7 Δεκεμβρίου 1993) ήταν Τούρκος ζωγράφος.
## Βιογραφία
Γεννημένος στην Κωνσταντινούπολη, έζησε τα παιδικά του χρόνια στη Γενεύη και στο Παρίσι, επιστρέφοντας στη γενέτειρά του το 1927, όπου για ένα διάστημα φοίτησε στο κολέγιο Ρόμπερτ. Υπήρξε ένας από τους ιδρυτές της καλλιτεχνικής ομάδας *[[Group D]]*, η οποία σχηματίστηκε το 1933 και αντλώντας από τις ιδέες που διαμορφώνονταν στην Ευρώπη μετέφερε τα κινήματα του κυβισμού, του κονστρουκτιβισμού και του εξπρεσιονισμού στην Τουρκία. Προσκεκλημένος του σκηνοθέτη Σεργκέι Γιούτκεβιτς, επισκέφτηκε τη Σοβιετική Ένωση το 1934 όπου ολοκλήρωσε σκηνικά για το θέατρο και τον κινηματογράφο. Την ίδια περίοδο σκηνοθέτησε την ταινία *Madenciler* στη Μόσχα, στο Λένινγκραντ και στην Οδησσό, ενώ συμμετείχε επίσης στα γυρίσματα της ταινίας *Turkiye' nin Kalbi Ankara* για τη δέκατη επέτειο της Δημοκρατίας της Τουρκίας. Το 1937 ταξίδεψε στο Λονδίνο και στο Παρίσι. Δύο χρόνια αργότερα υπήρξε ιδρυτικό μέλος της ομάδας *Liman Grubu*. Στη διάρκεια του Β' Παγκοσμίου Πολέμου εξορίστηκε στα Άδανα όπου φιλοτέχνησε σχέδια για τα περιοδικά *Yeni Adam* και *Ses*. Το 1951 εγκατέλειψε την Τουρκία και αφού επισκέφτηκε την Ιταλία εγκαταστάθηκε στο Παρίσι όπου συνέχισε να γράφει και να ζωγραφίζει. Από το 1938 μέχρι το θάνατό του, δημοσίευσε πολυάριθμα άρθρα σχετικά με την τέχνη και την πολιτική. 
## Παραπομπές

## Πηγές
**Kesişen zamanlar*, Istanbul Modern Sanat Μuzesi, κατάλογος έκθεσης 2006, ISBN 965-6167-08-4
*"Turkey." Grove Art Online. Oxford Art Online. 22 Nov. 2008

Κατηγορία:Τούρκοι ζωγράφοι
Ματράλια

Τα **Ματράλια** ήταν αρχαία ρωμαϊκή εορτή προς τιμήν της θεότητας Μάτερ Ματούτα, θεά της ανάπτυξης και της καλοτυχίας, που ταυτιζόταν με την επίσης ρωμαϊκή Αουρόρα ή με τη Λευκοθέα-Ινώ.

Στην αρχαία Ρώμη υπήρχε ναός της Μάτερ Ματούτα στο Φόρουμ Μποάριουμ και εκεί τελούνταν η γιορτή στις 11 Ιουνίου. Η γιορτή αυτή ήταν μόνο για τις ανύπαντρες γυναίκες και αυτές που βρίσκονταν στον πρώτο τους γάμο. Στις υπηρέτριες απαγορευόταν η συμμετοχή και η είσοδος στο ναό, αντιθέτως, σύμφωνα με πηγές, μία από αυτές συνοδευόταν στο ναό από τις οικοδέσποινες και την χτυπούσαν με ένα ράπισμα στο πρόσωπο. Οι γυναίκες που συμμετείχαν έπαιρναν μαζί τους τα παιδιά των αδερφών τους, κι όχι τα δικά τους, τα κρατούσαν στην αγκαλιά τους και προσεύχονταν για την ευημερία τους.

Έπειτα, στόλιζαν με στεφάνια το άγαλμα της θεάς και οι γυναίκες πρόσφεραν στη θεά πίτες ψημένες σε πήλινα σκεύη. 

Τα Ματράλια δε θα πρέπει να συγχέονται με τα Ματρονάλια, που εορτάζονταν την πρώτη ημέρα του Μαρτίου. 

## Παραπομπές


## Εξωτερικοί σύνδεσμοι
*Smith's Dictionary, 1875
*Dictionnaire des Antiquités Grecques et Romaines de Daremberg et Saglio 

Κατηγορία:Αρχαίες ρωμαϊκές εορτές
Ασσατάτ

Το **ασσατάτ** (qassatat – το q δεν προφέρεται στα μαλτέζικα) είναι ένα μαλτέζικο έδεσμα. Έχει τη μορφή μικρής σακούλας ανοιχτής από την πάνω πλευρά και έχει συνήθως γέμιση με λευκό, σχεδόν ανάλατο τυρί (ρικόττα) ή άλλη γέμιση. Για το λόγο αυτό άλλωστε το πλήρες όνομά του στα μαλτέζικα είναι **Qassatat ta’ l-irkotta** (ασσατάτ με ρικόττα).  Είναι η πιο ελαφριά έκδοση του άλλου μαλτέζικου εδέσματος, του παστίτσι (pastizzi). Η γέμιση του ασσατάτ μπορεί να είναι σπανάκι ή αντσούγιες . Το μέγεθός του είναι τόσο που να χωρά το πολύ σε μια παλάμη.Τα ασσατάτ πωλούνται σε πολλά σημεία στη Μάλτα.

## Αναφορές


Κατηγορία:Γλυκά
Κατηγορία:Πολιτισμός της Μάλτας
Νουμίτωρ

Στην Ρωμαϊκή μυθολογία ο **Νουμίτωρ** ήταν βασιλιάς της Άλμπα Λόνγκα, 14ος απόγονος του Αινεία. Πατέρας του ήταν ο Πρόκας και καταγόταν από τον Αινεία, η κόρη του ήταν η Ρέα Σιλβία μητέρα των δίδυμων ιδρυτών της Ρώμης Ρωμύλου και Ρώμου. Ο Πρόκας πέθανε (794 π.Χ.) και όρισε διάδοχο του τον μεγαλύτερο γιο του Νουμίτωρα ως 14ο βασιλιά της Άλμπα Λόνγκα. Ο νεότερος αδελφός του, Αμούλιος, πήρε την εξουσία και σκότωσε τους γιους του. Την κόρη του Ρέα Σίλβια την ανάγκασε  να γίνει μια από τις Εστιάδες Παρθένες, θεωρώντας πως έτσι εξασφάλιζε ότι η γενεά του Νουμίτορος δεν θα αποκτούσε άλλο διάδοχο. Η Ρέα ωστόσο ήρθε σε επαφή με τον θεό Μαρς, γέννησε τους δίδυμους Ρωμύλο και Ρώμο που ανέτρεψαν τον Αμούλιο και επανέφεραν στην εξουσία τον παππού τους Νουμίτωρα.

## Παραπομπές


## Εξωτερικοί σύνδεσμοι
http://en.wikisource.org/wiki/From_the_Founding_of_the_City/Book_1

Κατηγορία:Βασιλείς της ρωμαϊκής μυθολογίας
Κατηγορία:Βασιλείς της Άλβα Λόνγκα
Αγναντιά Τρικάλων

Η **Αγναντιά** είναι χωριό και έδρα ομώνυμης της τοπικής κοινότητας, της δημοτικής ενότητας (τέως δήμου) Χασίων, του δήμου Καλαμπάκας, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα.. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καλαμπάκας του νομού Τρικάλων, στο γεωγραφικό διαμέρισμα Θεσσαλίας.
*Μέχρι το 1930 ο οικισμός ονομαζόταν *Όστροβος*. 
Στην τοπική κοινότητα Αγναντιάς ανήκει και ο οικισμός Σταγιάδες.
## Γεωγραφία
Η Αγναντιά είναι ορεινός οικισμός στο Β.ΒΔ. τμήμα του νομού Τρικάλων. Βρίσκεται στις νότιες κλιτύς των Χασίων (θέση «Τζουμανάλτα»), δυτικά του ρέματος Γκρεμός και είναι ο τελευταίος οικισμός αυτού του τμήματος του νομού πριν τον νομό Γρεβενών, σε μέσο σταθμικό υψόμετρο 720 μέτρων. Απέχει 52 χιλιόμετρα περίπου βορειοδυτικά των Τρικάλων. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 43,862 χμ² (2011).  
## Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως *Όστροβος* και προσαρτήθηκε στον δήμο Οξυνείας του νομού Τρικάλων. Το 1930 μετονομάστηκε σε *Αγναντιά*. Με το ΦΕΚ 244Α - 04/12/1997 αποσπάστηκε από την κοινότητα Αγναντιάς και προσαρτήθηκε στον δήμο Χασίων. Με το ΦΕΚ 87Α - 07/06/2010 αποσπάστηκε από τον δήμο Χασίων και προσαρτήθηκε στον δήμο Καλαμπάκας ο οποίος, το 2018, μετονομάστηκε σε δήμο Μετεώρων.
## Αξιοθέατα
*Ο ναός του Αγίου Γεωργίου, στο βόρειο τμήμα του οικισμού
*Ο ναός του Προφήτη Ηλία, στη νοτιοανατολική είσοδο του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*ΕΕΤΑΑ

Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Φώτης Τσολιάς

Ο **Φώτης Τσολιάς** (1925 - Δεκέμβριος 2002) ήταν Έλληνας διεθνής ποδοσφαιριστής που αγωνιζόταν στον Πανιώνιο. 

## Βιογραφικό

Ο Φώτης Τσολιάς γεννήθηκε το 1925 στην Πάτρα. Ως ποδοσφαιριστής αγωνιζόταν στην επίθεση. Ξεκίνησε στην Πράσινη Θύελλα Κουκακίου αλλά έφηβος ακόμα εικονίζεται στη φωτογραφία της πρώτης ομάδας που δημιούργησε ο Πανιώνιος το 1940, όταν εγκαταστάθηκε στη Νέα Σμύρνη. Μετείχε, επίσης, σε όλες τις κατοχικές ομάδες του συλλόγου που έδωσαν διάφορα φιλικά παιχνίδια. Έπαιξε στην πρώτη μεταπολεμική ομάδα του Πανιώνιου μέχρι τα πρώτα χρόνια της δεκαετίας του '50. Διακρινόταν για την ταχύτητά του και το δυνατό σουτ και ήταν ο βασικός σκόρερ της ομάδας. Ήταν ψηλός και ασχολιόταν, επίσης με επιτυχία, με το μπάσκετ, το βόλεϊ και το στίβο. 

Ήταν μέλος της ομάδας του Πανιωνίου, η οποία το 1950-51 πήρε το πρωτάθλημα της Ε.Π.Σ. Αθηνών και αναδείχθηκε δευτεραθλήτρια Ελλάδος, πίσω από τον Ολυμπιακό.

Επίσης, αγωνίστηκε και σκόραρε στον τελικό του Κυπέλλου Ελλάδος το 1952, πάντα με τον Πανιώνιο. Αφού απέκλεισαν τον Εθνικό με 2-2, 3-2 και τη Δόξα Δράμας με 2-2, 2-1, ηττήθηκαν στον τελικό από τον Ολυμπιακό. Ο Τσολιάς πέτυχε δύο γκολ στο 34΄ και στο 60΄ αλλά ο αγώνας έληξε ισόπαλος 2-2, μιας και οι ερυθρόλευκοι ισοφάρισαν στο 90΄ με το Δρόσο. Στον επαναληπτικό ο Πανιώνιος ηττήθηκε με 2-0.

Με το Νίκο Ζαρκάδη και τον Ανδρέα Λέκκα αποτελούσαν την επιθετική τριάδα του Πανιωνίου, ώσπου τραυματίστηκε σοβαρά στη μέση σε αγώνα εναντίον της ΑΕΚ και αναγκάστηκε να σταματήσει πρόωρα το ποδόσφαιρο.

Για την προσφορά του στην ομάδα, του απονεμήθηκε ο Χρυσός Σταυρός Πανιωνίου, η ανώτατη διάκριση του συλλόγου. Πέθανε το Δεκέμβριο του 2002.

## Στην Εθνική

Ο Φώτης Τσολιάς αγωνίστηκε μία φορα με την εθνική ομάδα. Ήταν στις 28/11/1948 στον εκτός έδρας φιλικό αγώνα με την Τουρκία, στον οποίο η Ελλάδα ηττήθηκε με 1-2. Λίγες μέρες μετά έπαιξε και σε ένα ανεπίσημο ματς επί της Τουρκίας, στο οποίο η εθνική αγωνίστηκε ως Μικτή Επιλέκτων, στο οποίο πέτυχε το νικηφόρο γκολ της εθνικής (σκορ: 2-1).

## Καριέρα

## Τίτλοι-Διακρίσεις

* Πρωτάθλημα Αθηνών (1): 1951
* Κύπελλο Ελλάδος: φιναλίστ 1952.
* Πρωτάθλημα Ελλάδος: 2η θέση 1950-51.

## Πηγές

* "Όλα για το ποδόσφαιρο '91. Τρίτομο ΑΛΜΑΝΑΚ", περ. *ΕΙΚΟΝΕΣ*, 1991.
* "Πανιώνιος Γ.Σ.Σ. (1890-2010): 120 χρόνια στην υπηρεσία του ελληνικού αθλητισμού", Ημερολόγιο της Λέσχης Φίλων Πανιωνίου.
* Φώτης Στρατής, "Κεφάλαιο Φώτης Τσολιάς", εφ. Πανιώνιος Κόσμος φ. 50 (23/1/2010), σελ. 3.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Πανιωνίου
Κατηγορία:Επιθετικοί ποδοσφαιριστές
Ταουέζε Σούνια

Ο **Ταουέζε Σούνια** (*Tauese Tuailemafua Pita Fiti Sunia*, 1941-2003) ήταν κυβερνήτης στην Αμερικανική Σαμόα από το 1997 ως το θάνατό του. Υπήρξε χαρισματικός πολιτικός και διακρίθηκε για τη ρητορική του ικανότητα. Πέθανε κατά τη δεύτερή του θητεία. Υπήρξε μέλος του Δημοκρατικού Κόμματος των ΗΠΑ.

## Βιογραφία
Γεννήθηκε στη Φαγκατόγκο της Αμερικανικής Σαμόα στις 29 Αυγούστου του 1941 και ήταν γιος του αιδεσιμότατου Φίτι και της Σαβάλι Σούνια. Απέκτησε διδακτορικό τίτλο στην Ιστορία και στις Πολιτικές Επιστήμες από το Διδασκαλικό Κολέγιο Κίρνι της Νεμπράσκα, μεταπτυχιακό δίπλωμα ειδίκευσης στην Διοίκηση της Εκπαίδευσης από το Πανεπιστήμιο της Χαβάης και τιμητικό διδακτορικό τίτλο από το Πανεπιστήμιο του Γκόλντεν Γκέιτ. Δίδαξε ως δάσκαλος για αρκετά χρόνια και ήταν υποδιευθυντής του Κοινοτικού Κολεγίου. Ξεκίνησε τη δικηγορία ως ασκούμενος δικηγόρος το 1968 και υπηρέτησε ως πρόεδρος του Δικηγορικού Συλλόγου της Αμερικανικής Σαμόα την περίοδο 1991-92. 

## Κυβερνήτης
Εξελέγη Κυβερνήτης στο δεύτερο γύρο το 1996 με οριακή διαφορά από το δεύτερο Λεαλαϊφουανέβα Πίτερ Ράιντ (51%-48%). Ο δεύτερος γύρος κρίθηκε απαραίτητος εξαιτίας της διάσπασης που παρουσιάστηκε στους κόλπους του Δημοκρατικού Κόμματος των Αμερικανικών Σαμόα ανάμεσα στο Σούνια και στον τότε Κυβερνήτη Λουτάλι Αϊφίλι Πάουλο Λαουβάο, ο οποίος ήρθε τρίτος. Ο Σούνια κέρδισε το Ράιντ επίσης με οριακή πλειοψηφία στον πρώτο γύρο στις εκλογές του 2000 με 50% έναντι 48%.

Στη διάρκεια της θητείας του Σούνια εκδηλώθηκαν διαδηλώσεις διαμαρτυρίας κατά των Σαμόα, επειδή άλλαξαν το όνομά τους από Δυτικές Σαμόα σε Σαμόα. Οι κάτοικοι των Αμερικανικών Σαμόα θεωρούν ότι η αλλαγή αυτή δε δείχνει την σαμοανή ταυτότητα των Αμερικανικών Σαμόα. Μάλιστα, όλα τα επίσημα έγγραφα και οι δημόσιες υπηρεσίες αναφέρονται στη Σαμόα με την ονομασία Δυτική Σαμόα. Ο ίδιος ο Σούνια ήταν ανεψιός του πρώην πρωθυπουργού, Τοφιλάου Έτι Αλεσάνα.

Πέθανε εν ενεργεία, στις 26 Μαρτίου του 2003 εν πτήσει για τη Χαβάη, όπου μετέβαινε για νοσηλεία, και προσωρινός Κυβερνήτης ανέλαβε ο Τογκιόλα Τουλαφόνο. Το όνομα του Σούνια δόθηκε στο Συνεδριακό Κέντρο Ουτουλέι.. Η χήρα του, Φαγκαοαλί Σατέλε, με την οποία ήταν παντρεμένος από το 1969 έως τον θάνατό του, απεβίωσε στις 5 Σεπτεμβρίου 2015.

## Παραπομπές


Κατηγορία:Πολιτικοί της Αμερικανικής Σαμόα
Λουίς Φορτούνιο

Ο **Λουίς Φορτούνιο** (*Luis Guillermo Fortuño Burset*) είναι εταιρικός δικηγόρος και Κυβερνήτης του Πουέρτο Ρίκο, από τις 2 Ιανουαρίου του 2009 ως τις 2 Ιανουαρίου 2013. Εξελέγη Κυβερνήτης τον Νοέμβριο του 2008. Είναι αρχηγός του Νέου Προοδευτικού Κόμματος του Πουέρτο Ρίκο (NPP).. Είναι επίσης μέλος του Ρεπουμπλικανικού Κόμματος των ΗΠΑ.

## Πρώτα χρόνια και σπουδές
Γεννήθηκε στις 31 Οκτωβρίου 1960 στο Σαν Χουάν. Το 1977 απεφοίτησε από το Κολέγιο Μαρίστα του Πουέρτο Ρίκο και έλαβε πτυχίο στις Διεθνείς Υπηρεσίες (B.S.F.S.) από το Πανεπιστήμιο Τζώρτζταουν (Ουάσινγκτον). Το 1985 έλαβε διδακτορικό από τη Νομική Σχολή του Πανεπιστημίου της Βιρτζίνια. Ανέπτυξε συνδικαλιστική δράση από τα φοιτητικά του χρόνια, ιδρύοντας μαζί με άλλους τη φοιτητική οργάνωση PRSSA. Νυμφεύθηκε τη δικηγόρο Λούσε Βέλα Γκουτιέρες, με την οποία απέκτησαν τρίδυμα το 1991.

## Πολιτική σταδιοδρομία
Η ενασχόλησή του με τα κοινά άρχισε το 1993, επί κυβερνήτη Πέδρο Ροσεγιό, οπότε διορίστηκε εκτελεστικός διευθυντής της Τουριστικής Εταιρείας του Πουέρτο Ρίκο και πρόεδρος του οργανισμού για την Ανάπτυξη των Ξενοδοχείων. Το 1994 έγινε γραμματέας του Υπουργείου Οικονομικών του Πουέρτο Ρίκο. Το 1996 παραιτήθηκε από το χαρτοφυλάκιό του και επέστρεψε στη δικηγορία. Αργότερα επανήλθε στην πολιτική με το Νέο Προοδευτικό Κόμμα. Το 2003 έγινε Κάτοικος Αρμοστής.

## Κυβερνήτης
Τον Φεβρουάριο του 2007 ανακοίνωσε την υποψηφιότητά του για το αξίωμα του κυβερνήτη. Έλαβε το χρίσμα για τις εκλογές για κυβερνήτη από το NPP στις 9 Μαρτίου του 2008. Στις προκριματικές κέρδισε τον κυβερνήτη Πέδρο Ροσεγιό, με 60% έναντι 40% για τον αντίπαλό του. Στις εκλογές για κυβερνήτη, που διεξήχθησαν στις 4 Νοεμβρίου 2008 με υψηλή συμμετοχή, εξελέγη ένατος Κυβερνήτης του Πουέρτο Ρίκο, επικρατώντας του έως τότε Κυβερνήτη, Ανίμπαλ Ασεβέδο Βιλά με 52,78% έναντι 41,28% για τον αντίπαλό του. Η θητεία του ως Κυβερνήτη ξεκίνησε στις 2 Ιανουαρίου 2009 και τέλειωσε το 2013.

## Παραπομπές


## Εξωτερικοί σύνδεσμοι
* Επίσημη ιστοσελίδα του Φορτούνιο μέσω της αμερικανικής Βουλής των Αντιπροσώπων 

Κατηγορία:Αμερικανοί πολιτικοί
Κατηγορία:Κυβερνήτες του Πουέρτο Ρίκο
Κεντρικό Τζαμί Βορείου Λονδίνου

Το **Κεντρικό Τζαμί του Βορείου Λονδίνου** στο  Φίνσμπουρι Παρκ, του Λονδίνου, κτίστηκε στη δεκαετία του 1990 για να εξυπηρετήσει τις ανάγκες του μεγάλου μουσουλμανικού στοιχείου που κατοικεί στην περιοχή. Ήταν γνωστό μέχρι το 2005 με την ονομασία Τζαμί του Φίνσμπουρι Παρκ (Finsbury Park) και είχε αποκτήσει φήμη ως κέντρο φανατικών ισλαμιστών. Την περίοδο εκείνη ιμάμης στο τζαμί ήταν ο Αμπού Χαμζά αλ-Μασρί.

## Ιστορία και τοποθεσία
Το κυρίως κτήριο εγκαινιάστηκε το 1994 σε τελετή που παρακολούθησε και ο Πρίγκιπας Κάρολος. Το τζαμί βρίσκεται απέναντι από το σιδηροδρομικό σταθμό του Φίνσμπουρι Παρκ, δίπλα στο γήπεδο των Εμιράτων του ποδοσφαιρικού συλλόγου Άρσεναλ.

## Καταγγελίες για διασυνδέσεις με την τρομοκρατία
Στο τζαμί βρέθηκαν επιχειρησιακά στελέχη της Αλ Κάιντα, ανάμεσα στα οποία και ο "βομβιστής των παπουτσιών" Ρίτσαρντ Ρέιντ και ο Ζαχαρίας Μουσαουί. Το 2002 ανακοινώθηκε επίσης ότι εντός του κτηρίου γινόταν εκπαίδευση στα όπλα.

Το 2003 πραγματοποιήθηκε έφοδος 100 και πλέον αστυνομικών μέσα στο κτήριο. Τελικά ο Αμπού Χαμζά καταδικάστηκε σε κάθειρξη 7 ετών για υποκίνηση άλλων σε φόνο και σε φυλετικό μίσος.

## Αλλαγή ηγεσίας
Μετά την έφοδο του 2003 το τζαμί επαναδιεκδικήθηκε από τον κύριο πυρήνα των Μουσουλμάνων , μεταξύ των οποίων και από τη Μουσουλμανική Οργάνωση της Βρετανίας, η οποία εγκατέστησε νέα επιτροπή και ιμάμη.Σήμερα το τζαμί είναι ανοικτό για το κοινό και η εβδομαδιαία παρακολούθηση έχει τριπλασιαστεί. Είναι ανοικτό για τους επισκέπτες και στόχος του είναι η προώθηση του Ισλάμ ως θρησκείας ανεκτικότητας και συνεργασίας.

## Εξωτερικοί σύνδεσμοι
* Επίσημος ιστότοπος

## Παραπομπές

* 
* 
* 
* 
* 
* 
* 

Κατηγορία:Τζαμιά στο Λονδίνο
Δημήτρης Ντουνιάς

Ο **Δημήτρης Ντουνιάς** (1944 - 6 Δεκεμβρίου 2017)  ήταν Έλληνας διεθνής ποδοσφαιριστής που αγωνιζόταν στον Πανιώνιο. 

## Βιογραφικό

Ο Δημήτρης Ντουνιάς γεννήθηκε το 1944 και καταγόταν από τα Λεχαινά Ηλίας. Ως ποδοσφαιριστής αγωνιζόταν στην άμυνα, στη θέση του λίμπερο. Ξεκίνησε να παίζει στο ερασιτεχνικό σωματείο ΑΕ Αγ. Παύλου. Το 1961 πήγε στον Πανιώνιο, έναντι 13.500 δρχ., με τη μεσολάβηση του Αχιλλέα Αθανασούλα που ήταν γνωστός του. Έπαιξε στην α΄ ομάδα του Πανιώνιου τη δεκαετία του '60 από τη σεζόν 1961-62 ως το 1970-71, με διακοπή ένα έτος (1966-67) που είχε φύγει στη Νότιο Αφρική. Διακρινόταν για τα αποτελεσματικά μαρκαρίσματα. Με τον Πανιώνιο αγωνίστηκε στο Κύπελλο Ράπαν 1964 και στο Κύπελλο Εκθέσεων 1969, ενώ ήταν μέλος της ομάδας του 1971 που τερμάτισε στη 2η θέση. 

Στη συνέχεια αγωνίστηκε στον ΑΠΟ Ρουφ και έκλεισε την καριέρα του στον ΠΑΣ Γιάννενα, τη σεζόν 1973-74 που ανέβηκε στην Α΄ Εθνική.

Επαγγελματικά, εργάστηκε στον ΟΤΕ. Ήταν θείος του Νίκου Αναστόπουλου, ο οποίος είναι γιος της αδερφής του.

## Στην Εθνική

Το 1963 υπήρξε αγωνίστηκε στην Εθνική Νέων στο πρώτο προκριματικό ματς για το ευρωπαϊκό πρωτάθλημα με την Τουρκία (σκορ 2-1), στο οποίο αποβλήθηκε.

Ο Δημήτρης Ντουνιάς αγωνίστηκε μια φορά με την εθνική ομάδα. Ήταν στις 21/11/1968 στον εντός έδρας φιλικό αγώνα με την Αίγυπτο, στο γήπεδο της Νέας Φιλαδέλφειας, στον οποίο η Ελλάδα νίκησε με 4-1.

## Καριέρα

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Πηγές


* "Όλα για το ποδόσφαιρο '91. Τρίτομο ΑΛΜΑΝΑΚ", περ. *ΕΙΚΟΝΕΣ*, 1991.
* "Πανιώνιος Γ.Σ.Σ. (1890-2010): 120 χρόνια στην υπηρεσία του ελληνικού αθλητισμού", Ημερολόγιο της Λέσχης Φίλων Πανιωνίου.
* "Ο Μίμης Ντουνιάς θυμάται", εφ. Αθλητικός Αγών, 16/4/2014.

Ντουνιάς Δημήτρης
Ντουνιάς Δημήτρης
Κατηγορία:Ποδοσφαιριστές Εθνικής Ελλάδας Κ19
Ντουνιάς Δημήτρης
Κατηγορία:Ποδοσφαιριστές Π.Α.Σ. Γιάννινα
Ν
Πολ Χατζόπουλος

Ο **Πολύβιος (Πολ) Χατζόπουλος** (17 Ιουλίου 1961) είναι Έλληνας πρώην διεθνής ποδοσφαιριστής, που αγωνίστηκε κυρίως στον Πανιώνιο και στην ΑΕΚ ως κεντρικός αμυντικός και ως μέσος. Διακρινόταν για το επιτελικό του παιχνίδι και το συντονισμό του παιχνιδιού της ομάδας.

## Καριέρα
### Συλλογικό επίπεδο
Ξεκίνησε την καριέρα του στον Παναρκαδικό στα τέλη της δεκαετίας του '70. Στη συνέχεια αγωνίστηκε στην ομάδα του Πανιώνιου στα μέσα της δεκαετίας του '80 για 5 χρόνια. Το 1985 πήρε μεταγραφή για την ΑΕΚ όπου και παρέμεινε για 3,5 χρόνια. Το 1989 αγωνίστηκε στον Διαγόρα Ρόδου και ακολούθησε μια διετία (1989-91) στην Ξάνθη. Συνέχισε σε μικρότερες κατηγορίες, επιστρέφοντας για μια διετία στον Παναρκαδικό και έκλεισε την καριέρα του το 1995 αγωνιζόμενος για έναν χρόνο στη Σπάρτη.

### Εθνικό επίπεδο
Ο Χατζόπουλος ήταν «προϊόν» της καλής εθνικής Ελπίδων των αρχών της δεκαετίας του '80. Το 1983 αγωνίστηκε με την εθνική ομάδα στους Μεσογειακούς αγώνες. Συμμετείχε σε τρεις αγώνες και πέτυχε το μοναδικό τέρμα στη νίκη εναντίον της Λιβύης (1-0), στο 81΄. Επίσης, το 1983 αγωνίστηκε στην ολυμπιακή ομάδα.

Με την Ανδρών πραγματοποίησε, συνολικά, δύο διεθνείς συμμετοχές. Η πρώτη συμμετοχή του ήταν στις 11 Απριλίου 1984 σε εντός έδρας φιλικό αγώνα με την Κύπρο (1-1). Η δεύτερη και τελευταία συμμετοχή του ήταν στις 17 Οκτωβρίου 1984 στον εκτός έδρας αγώνα για τα προκριματικά του Παγκοσμίου Κυπέλλου του 1986 με την Πολωνία (1-3).

### Προπονητική καριέρα
Μετά την αποχώρησή του από την ενεργό αγωνιστική δράση, ο Πολ Χατζόπουλος παρέμεινε δραστήριος στον χώρο του ποδοσφαίρου αναλαμβάνοντας διάφορους ρόλους, όπως, μεταξύ άλλων, σκάουτερ, πρώτου προπονητή, προπονητή τμημάτων υποδομής, ομοσπονδιακού προπονητή, τόσο σε τοπικό και συλλογικό επίπεδο, όσο και σε εθνικό επίπεδο.

## Παραπομπές


## Εξωτερικοί σύνδεσμοι
* 
*  
*  

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Διαγόρα Ρόδου
Κατηγορία:Αμυντικοί ποδοσφαιριστές
Φυτόκο Μαγνησίας

Το **Φυτόκο** είναι οικισμός της Θεσσαλίας στην Περιφερειακή Ενότητα Μαγνησίας.

## Γενικά στοιχεία
Το Φυτόκο βρίσκεται περίπου 4,34 χιλιόμετρα (9' με το αυτοκίνητο) βόρεια από το κέντρο της πόλης της Νέας Ιωνίας και η πρόσβαση είναι εύκολη, αφού ο δρόμος είναι ασφαλτοστρωμένος μέχρι το τέλος του οικισμού, όπου και βρίσκεται ο Ιερός Ναός Γεννήσεως της Θεοτόκου. Πριν τον οικισμό συναντάμε  τον ιερό ναό του Αγίου Ανδρέα ο οποίος συγκεντρώνει αρκετούς πιστούς. Συνεχίζοντας βόρεια του οικισμού σε χωματόδρομο καλής βατότητας και μετά από 3 χιλιόμετρα βρίσκεται η γυναικεία Μονή της "Παναγίας Γοργοϋπήκοου".

Η βασική καλλιέργεια της περιοχής είναι η ελιά, καθώς το μεγαλύτερο μέρος του οικισμού αποτελείται από ελαιοπερίβολα, αλλά το μοναδικό ελαιοτριβείο έχει κλείσει εδώ και αρκετά χρόνια.

Σημαντική είναι η συμβολή τα τελευταία χρόνια του Αγροτικού, Πολιτιστικού και Αθλητικού Συλλόγου Φυτόκου στην ανάδειξη του οικισμού. αναγνωρισμένος από το 1961, έτος κατά το οποίο προσαρτήθηκε στην κοινότητα Μακρυνίτσας. Το 1972 αποσπάστηκε από αυτήν και ενσωματώθηκε στο Δήμο της Ν.Ιωνίας (σήμερα Δήμος Βόλου) του Νομού Μαγνησίας, μαζί με την κοινότητα των Μελισσιάτικων και την περιοχή "Κλήμα" - Φυτόκου.

Με βάση την απογραφή του πληθυσμού το 2011 ο οικισμός έχει 520 κατοίκους

## Παραπομπές


Φυτοκο
Φυτοκο
Κατάλογος πόλεων της Βόρειας Μακεδονίας

thumb|300px|Σκόπια
Οι μεγαλύτερες πόλεις της Βόρειας Μακεδονίας είναι:


Βορεια Μακεδονια
Πολεις
Κατάλογος πόλεων του Μαυροβουνίου

thumb|200px|Xάρτης του Μαυροβουνίου

Ο παρακάτω κατάλογος περιλαμβάνει τις πόλεις του Μαυροβουνίου άνω των 5.000 κατοίκων.

## Παραπομπές



Μαυροβουνιο
Τάκης Παπουλίδης

Ο **Παναγιώτης (Τάκης) Παπουλίδης** (5 Δεκεμβρίου 1934 - 5 Σεπτεμβρίου 1998) ήταν Έλληνας διεθνής ποδοσφαιριστής που αγωνίστηκε στον Πανιώνιο και στον Παναθηναϊκό ως αμυντικός αλλά και ως μέσος. Στην ίδια θέση διακρίθηκε αργότερα και ο γιος του, ο Γιάννης Παπουλίδης, επίσης ποδοσφαιριστής του Πανιωνίου.

## Καριέρα
### Σε συλλογικό επίπεδο
Ο Τάκης Παπουλίδης ξεκίνησε τη σταδιοδρομία του σε μικρή ηλικία, από την Α.Ε. Καλλιθέας. Εν συνεχεία, υπήρξε παίκτης του Πανιώνιου από τα μέσα της δεκαετίας του '50 μέχρι τις αρχές της δεκαετίας του '60. Ήταν μέλος της ομάδας του Πανιωνίου που έφτασε ως τον τελικό του Κυπέλλου Ελλάδας το 1961, όταν απέκλεισε τον Παναθηναϊκό με 2-1 και τον Ηρακλή Θεσσαλονίκης με 1-0, για να ηττηθεί στον τελικό από τον Ολυμπιακό.

Το 1963 πήγε στον Παναθηναϊκό, με τον οποίο κατέκτησε δύο τίτλους τις περιόδους 1963-64 και 1964-65 κι έφτασε άλλη μια φορά στον τελικό του Κυπέλλου το 1965.

### Στις εθνικές ομάδες
Ο Τάκης Παπουλίδης ήταν 21 φορές διεθνής με την Ελλάδα. Η πρώτη συμμετοχή του ήταν στις 1/10/1958 στον εκτός έδρας αγώνα για τα προκριματικά του Κυπέλλου Εθνών με τη Γαλλία και η τελευταία στις 3/10/1965 στον εντός έδρας αγώνα για τα προκριματικά του παγκοσμίου κυπέλλου με τη Σοβιετική Ένωση.

Απεβίωσε το 1998 σε ηλικία 64 ετών.

## Τίτλοι - Διακρίσεις
* Πρωταθλήματα Α΄ Εθνικής (2): 1963-64, 1964-65.
* Κύπελλο Ελλάδος (φιναλίστ): 1961, 1965.

## Παραπομπές


## Πηγές

* Το προφίλ του Τάκη Παπουλίδη στο transfermarkt
* "Όλα για το ποδόσφαιρο '91. Τρίτομο ΑΛΜΑΝΑΚ", περ. *ΕΙΚΟΝΕΣ*, 1991.

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Παναθηναϊκού
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Θόδωρος Ζάκκας

Ο **Θόδωρος Ζάκκας** (γένν. 1965) είναι  Έλληνας παλαίμαχος διεθνής επιθετικός ποδοσφαιριστής, που αγωνίστηκε στον Πανιώνιο και το βελγικό πρωτάθλημα.

## Βιογραφικό

Ο Θόδωρος Ζάκκας γεννήθηκε στις 11-12-1965 στο Βέλγιο. Ως ποδοσφαιριστής αγωνιζόταν στην επίθεση συνήθως ως δεξί εξτρέμ. Έπαιξε στην ομάδα του Πανιώνιου στα τέλη της δεκαετίας του '80 και στις αρχές της δεκαετίας του '90. Διακρινόταν για την ταχύτητά του και την ντρίμπλα του.

Ξεκίνησε το ποδόσφαιρο στις ακαδημίες της ΡΣΚ Άντερλεχτ, στην οποία υπέγραψε το πρώτο του επαγγελματικό συμβόλαιο. Στη συνέχεια αγωνίστηκε ως δανεικός στην Άαλστ ως το καλοκαίρι του 1988, που ήρθε στον Πανιώνιο.

Στην ομάδα της Νέας Σμύρνης έμεινε τρεις σεζόν. Ήταν μέλος της ομάδας του Πανιωνίου που έφτασε ως τον τελικό του Κυπέλλου Ελλάδος το 1989. Αφού απέκλεισε τον ΠΑΟΚ με 0-2, 3-0 και την Λάρισα με 2-0, 0-0, στον τελικό ηττήθηκε από τον ΠΑΟ με 3-1. Ο Ζάκκας σημείωσε το μοναδικό γκολ του Πανιωνίου στο 36΄, ισοφαρίζοντας προσωρινά τον αγώνα.

Το 1991 επέστρεψε στο Βέλγιο, όπου αγωνίστηκε μερικές σεζόν. Στη συνέχεια επέστρεψε στο ελληνικό πρωτάθλημα κι έπαιξε στις ομάδες της Καλαμάτας και της Χαλκίδας.

Σήμερα ζει στο Βέλγιο, όπου εργάζεται ως ανιχνευτής ταλέντων (σκάουτερ).

## Στην Εθνική

Ο Θόδωρος Ζάκκας υπήρξε τρεις φορές διεθνής με την εθνική ομάδα, το 1989-90. Αγωνίστηκε για πρώτη φορά ήταν στις 25/10/1989 στον εκτός έδρας ισόπαλο 1-1 αγώνα με την Ουγγαρία, όταν μπήκε ως αλλαγή στο 46΄. Για τελευταία φορά αγωνίστηκε με την εθνική στις 28/3/1990 στον εντός έδρας φιλικό αγώνα με το Ισραήλ (σκορ 2-1), όταν  μπήκε ως αλλαγή στο 60΄.

## Καριέρα

## Εξωτερικοί σύνδεσμοι
* http://www.national-football-teams.com/v2/player.php?id=21826

## Παραπομπές


## Πηγές

* "Όλα για το ποδόσφαιρο '91. Τρίτομο ΑΛΜΑΝΑΚ", περ. *ΕΙΚΟΝΕΣ*, 1991.

Κατηγορία:Έλληνες ποδοσφαιριστές
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Π.Σ. Καλαμάτας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Έεντραχτ Άαλστ
Κατηγορία:Ποδοσφαιριστές ΡΑΑ Λουβιερουάζ
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στο Βέλγιο
Θανάσης Καναράς

Ο **Θανάσης Καναράς** είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στον Πανιώνιο.

## Βιογραφικό

Γεννήθηκε στις 20 Ιουλίου 1960. Άρχισε την καριέρα του ως επιθετικός, στη συνέχεια διακρίθηκε ως μέσος, ενώ αγωνίστηκε και στο κέντρο της άμυνας. Στον Πανιώνιο μετακινήθηκε από την Αναγεννηση   Φαρσάλων και παρέμεινε καθ' όλη σχεδόν τη διάρκεια της δεκαετίας του '80, ξεχωρίζοντας για την αντοχή και τη μαχητικότητά του.

Ήταν μέλος της ομάδας η οποία προκρίθηκε έως τον τελικό του Κυπέλλου Ελλάδας την περίοδο 1988-89. Απέκλεισε στη φάση των 8 τον ΠΑΟΚ με 0-2 εκτός και 3-0 στην παράταση, στην επόμενη τη Λάρισα με 2-0 εντός και 0-0, για να ηττηθεί 1-3 από τον Παναθηναϊκό στον τελικό.

## Στην Εθνική

Ο Θανάσης Καναράς υπήρξε παίκτης της Εθνικής Ελπίδων. Επίσης, αγωνίστηκε Ολυμπιακή ομάδα σε 15 ματς από το 1983 ως το 1988 στα προολυμπιακά τουρνουά για τις Ολυμπιάδες του Λος Άντζελες και της Σεούλ και σε φιλικά. Ο πρώτος αγώνας ήταν εναντίον της Κύπρου εντός έδρας στις 10/12/1986 (σκορ: 2-0) και ο τελευταίος κατά της Δανίας εκτός έδρας στις 20/4/1988 (σκορ: 0-4). Με την ολυμπιακή ομάδα πέτυχε κι ένα γκολ στο φιλικό παιχνίδι με την Ουγγαρία στις 28/1/1987, στο 77΄ πέτυχε το 2-1 που ήταν το τελικό σκορ.

Με την εθνική ανδρών αγωνίστηκε τέσσερις φορές. Η πρώτη συμμετοχή του ήταν στις 16/12/1987, στον τελευταίο αγώνα της Ελλάδας για τα προκριματικά του ευρωπαϊκού πρωταθλήματος που έγινε στη Ρόδο, εναντίον της Ολλανδίας (σκορ: 0-3). Στη συνέχεια μετείχε σε τρία φιλικά: στις 23/3/1988 εντός έδρας με τη Σοβιετική Ένωση (σκορ: 0-4), στις 19/5/1988 εκτός έδρας με τον Καναδά (σκορ: 1-0) και τέλος στις 30/8/1988 εκτός έδρας με την Ανατολική Γερμανία (σκορ: 0-1).

## Καριέρα

## Εξωτερικοί σύνδεσμοι
* Thanásis Kanarás, National Football Teams

## Πηγές
* *"Όλα για το Ποδόσφαιρο"*, 3τομο Αλμανάκ, *έκδοση περιοδικού «Εικόνες»*, Αθήνα 1991
* Thanasis Kanaras, mackolik

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Αχιλλέα Φαρσάλων
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Καρλ Γκούσταφ Ρένσκιελντ

Ο κόμης **Καρλ Γκούσταφ Ρένσκιελντ** (*Carl Gustav Rehnskiöld*, 6 Αυγούστου 1651 - 29 Ιανουαρίου 1722) υπήρξε Σουηδός ανώτατος αξιωματικός την εποχή της βασιλείας του Καρόλου ΙΒ'.

Ήταν ένας από τους πρωταγωνιστές του Μεγάλου Βορείου Πολέμου, ο οποίος ξεκίνησε το 1700. Καίτοι αψίθυμος και εριστικός ως χαρακτήρας, οι στρατιωτικές ικανότητές του τον έκαναν βασικό σύμβουλο του βασιλιά και δεύτερο στην ιεραρχία του σουηδικού στρατού. Μάλιστα όπως αποκαλούσαν τον Κάρολο «Αλέξανδρο του Βορρά», έτσι και το Ρένσκιελντ τον αποκαλούσαν «Παρμενίωνα».

Σημαντικότερες στιγμές της καριέρας του υπήρξαν η θριαμβευτική εκστρατεία στην Πολωνία (τότε τμήμα της Πολωνο-Λιθουανικής Κοινοπολιτείας) μεταξύ 1701 - 1703, η Μάχη του Φράουσταντ το 1706 (μετά τη νίκη του προήχθη σε στρατάρχη), αλλά και η αποτυχημένη εισβολή στη Ρωσία το 1708-9. Είχε το γενικό πρόσταγμα στη Μάχη της Πολτάβα, την οποία έχασε και αιχμαλωτίσθηκε από τους Ρώσους. Παρέμεινε αιχμάλωτός τους έως το 1718.

## Παραπομπές


## Εξωτερικοί σύνδεσμοι
* 

Κατηγορία:Σουηδοί στρατηγοί
Κατηγορία:Πρωταγωνιστές του Μεγάλου Βορείου Πολέμου
Τζόζεφ Καμπούι

Ο **Τζόζεφ Καμπούι** (Joseph C. Kabui) ήταν αυτονομιστής ηγέτης και πρώτος πρόεδρος (2005-08) της Αυτόνομης Επαρχίας του Μπουγκαινβίλ, που βρίσκεται στην Παπούα Νέα Γουινέα. Υπήρξε επίσης πρόεδρος του Λαϊκού Κογκρέσου του Μπουγκαινβίλ.

## Βιογραφία
Γεννήθηκε το 1954. Ήταν διοικητής του Επαναστατικού Στρατού του Μπουγκαινβίλ, στη διάρκεια του εμφυλίου πολέμου στο νησί τη δεκαετία του 1990. Τον Ιούνιο του 2005 έπειτα από την παραχώρηση καθεστώτος αυτονομίας στο νησί εντός της Παπούας Νέας Γουινέας, εξελέγη πρόεδρος με μεγάλη πλειοψηφία, κερδίζοντας 38.000 επί συνόλου 69.385 ψήφων. 

### Πολιτική
Στη διάρκεια της θητείας του παραχώρησε το δικαίωμα στην καναδική εταιρεία *Invincible Resources* να εκμεταλλεύεται το 70% του ορυκτού πλούτου του Μπουγκαινβίλ, απόφαση για την οποία έτυχε αυστηρότατης κριτικής. Η σχετική ανακοίνωση έγινε το 2008 χωρίς προηγούμενη συζήτηση στο Κοινοβούλιο και λίγο πριν το θάνατο του Καμπούι, αναμενόταν η συζήτηση πρότασης μομφής εναντίον της κυβέρνησής του. Σε συνέντευξή του λίγο πριν πεθάνει, ο Καμπούι είχε δηλώσει ότι το όνειρό του ήταν να δει το νησί του να γίνεται "Κουβέιτ του Ειρηνικού".

### Ασθένεια και θάνατος
Ο ασθενής Καμπούι μετέβη στο Μπρισμπέιν για θεραπεία. Πέθανε ξαφνικά, στις 7 Ιουνίου του 2008, σε νοσοκομείο στην Μπούκα της Παπούας Νέας Γουινέας. Στο άκουσμα του θανάτου του, τα Ηνωμένα Έθνη και η Αυστραλία έκαναν αναφορά στις ειρηνευτικές προσπάθειες του Καμπούι. Η νεκρώσιμη ακολουθία εψάλη στις 10 Ιουνίου του 2008, στον Καθεδρικό Ναό του Αγίου Ιωσήφ στο Πορτ Μόρεσμπι, με τιμές αρχηγού Κράτους. Η σορός του επέστρεψε στην Μπούκα στις 11 Ιουνίου και η κηδεία του έγινε εκεί την επόμενη ημέρα. Η κυβέρνηση του Μπουγκαινβίλ κήρυξε πένθος και η ημέρα της κηδείας του ήταν αργία στο νησί.

Ο Καμπούι πιστεύεται ότι απεβίωσε έπειτα από καρδιακή προσβολή. Σε συνέντευξή του στην *Port-Courier*, εφημερίδα της Παπούας Νέας Γουινέας, 12 ώρες πριν το θάνατό του, ο Καμπούι είχε αναφέρει ότι είχε σταματήσει να λαμβάνει φαρμακευτική αγωγή για την καρδιά του 4 μήνες πριν, επειδή το φάρμακό του ήταν πολύ ακριβό. Αντί αυτού έπαιρνε τόνικ. Για οικονομικούς λόγους είχε αναβάλει και το προγραμματισμένο του ιατρικό τσεκ απ, στην Αυστραλία.

### Διαδοχή
Ο αντιπρόεδρος Τζον Ταμπινάμαν έγινε προσωρινός πρόεδρος μετά τον ξαφνικό θάνατο του Καμπούι. Παράλληλα, έγινε γνωστή η πιθανότητα να αλλάξει το σύστημα διαδοχής με συνταγματική τροποποίηση, με βάση την οποία ο πρόεδρος θα εκλέγεται από το Κοινοβούλιο μεταξύ των μελών του και όχι με λαϊκή ψηφοφορία, όπως ισχύει. Τον Ιούλιο ξεκίνησαν οι διαδικασίες για την εκλογή νέου προέδρου. Στις προεδρικές εκλογές που διεξήχθησαν την περίοδο 8-20 Δεκεμβρίου του 2008, ο Τζέιμς Τάνις εξελέγη πρόεδρος επικρατώντας του Σαμ Ακοϊτάι και 12 ακόμα υποψηφίων. Ο Τάνις ανέλαβε καθήκοντα στις 30 Δεκεμβρίου για την πλήρωση του υπολοίπου της θητείας του Καμπούι (ως το 2010).

## Παραπομπές


## Εξωτερικοί σύνδεσμοι
* The Age: Bougainville elects Joseph Kabui as president
* Περισσότερα για τον Καμπούι και τους αυτονομιστές
* Brisbane Times: Bougainville president 'a man of peace'

Κατηγορία:Πολιτικοί της Παπούα Νέας Γουινέας
Σάουθ Γκέιτ

Το **Σάουθ Γκέιτ ή Σάουθγκεϊτ** (South Gate ή Southgate) μπορεί να αναφέρεται:

## Τοπωνύμια
Στο **[[Ηνωμένο Βασίλειο]]**:
* Σάουθγκεϊτ, Λονδίνο
* Σάουθγκεϊτ,Μπαθ
* Σάουθγκεϊτ, Σερεντίτζιον
* Σάουθγκεϊτ, Τσεσάιρ
* Σάουθγκεϊτ, Κρόουλι
* Σάουθγκεϊτ, Νόρφολκ
* Σάουθγκεϊτ, Σουόνσι
* Σάουθγκεϊτ, Δυτικό Σάσεξ

Στις **[[Ηνωμένες Πολιτείες]]**:
* Σάουθγκεϊτ, Φλόριντα
* Σάουθγκεϊτ, Κεντάκι
* Σάουθγκεϊτ, Μίσιγκαν
* Σάουθγκεϊτ, Μιλγουόκι
* Σάουθγκεϊτ, Χιούστον, Τέξας
Υπάρχουν επίσης τα παρόμοια :
* Σάουθ Γκέιτ, Καλιφόρνια
* Σάουθ Γκέιτ, Μέριλαντ

Στον **[[Καναδάς|Καναδά]]**:
* Σάουθγκεϊτ, Οντάριο, που περιλαμβάνει το Νταντάλκ, Οντάριο

Στην **[[Αυστραλία]]**:
* Σάουθγκεϊτ, Σιλβάνια
* Southgate Arts and Leisure Precinct, περιοχή εντός του Σάουθμπανκ, Βικτόρια

Στη **[[Νέα Ζηλανδία]]**:
* Σάουθγκεϊτ, Ουέλινγκτον

Στη **[[Νότια Αφρική]]**:
* Σάουθγκεϊτ, Νότια Αφρική

----

## Επώνυμο
**Southgate** είναι και επώνυμο που μπορεί να αναφέρεται στους:

* Γκάρετ Σάουθγκεϊτ
* Τρόι Σάουθγκεϊτ
Μαλάικα Αρόρα

Η **Μαλάικα Αρόρα Χαν** (αγγλ. *Malaika Arora Khan*) είναι μια Ινδή ηθοποιός, VJ (παρουσιάστρια μουσικών βίντεο στην τηλεόραση) και μοντέλο.

## Βιογραφία-Σταδιοδρομία
Γεννήθηκε στις 23 Οκτωβρίου του 1973 και έχει μια μικρότερη αδερφή (Αμρίτα Αρόρα) που είναι επίσης ηθοποιός. Η μητέρα της είναι από τη φυλή Μαλαγιάλι και ο πατέρας της από το έθνος Παντζάμπ. Μεγάλωσε στο προάστιο Τσεμπούρ της Βομβάης όπου και τέλειωσε το σχολείο. 

Το 1996 ξεκινάει στην Ινδία το MTV India και η Μαλάικα γίνεται μια από τις πρώτες VJ του σταθμού. Πολύ σύντομα δείχνει το ταλέντο της σαν δημοσιογράφος και γίνεται έτσι μια από τις πιο αναγνωρίσιμες μορφές των Ινδικών ΜΜΕ, χωρίς να είναι ακόμα ηθοποιός ή μοντέλο. Το κανάλι αναγνωρίζοντας την επιτυχία της τής αναθέτει ρόλους παρουσιάστριας εκπομπών και εκδηλώσεων δίπλα σε καταξιωμένους συναδέλφους της. Το επόμενο της βήμα είναι το μόντελινγκ όπου τα καταφέρνει εξίσου καλά.

Εμφανίζεται σε πολλές διαφημίσεις και κάνει τα πρώτα της βήματα στο Μπόλιγουντ συμμετέχοντας στα χορευτικά νούμερα γνωστών ταινιών. Οι εμφανίσεις της στα χορευτικά *Chaiyya Chaiyya* (*[[Dil Se]]*) και *Maahi Ve* (*[[Kaante]]*) την κάνουν sex symbol. Παρότι έχει επικεντρωθεί στην τηλεοπτική της καριέρα συμμετέχει σποραδικά και σε αλλά μουσικοχορευτικά νούμερα.

Είναι παντρεμένη με τον ηθοποιό Αρμπάζ Χαν και έχει ένα γιο.

## Φιλμογραφία
* *[[Aaja Meri Jaan]]* (1993)

* *[[Dil Se]]* (1998) (χορευτικό *Chaiyya Chaiyya*)
* *Bichhoo* (2000) 
* *IndianIndian* (2001) 
* *[[Kaante]]* (2002) (χορεευτικό *Maahi Ve*)
* *Maa Tujhhe Salaam* (2002)
* *[[Kaal]]* (2005) - (χορευτικό *Kaal Dhamaal*)
* *[[Hey Baby]]* (2007)
* *Athidhi* (2007) 
* *[[Om Shanti Om]]* (2007) (χορευτικό *Deewangi Deewangi*)
* *[[Welcome]]* (2007) 
* *EMI* (2008) 

## Παραπομπές


## Εξωτερικοί σύνδεσμοι
* 

Κατηγορία:Ινδές ηθοποιοί
Κατηγορία:Ινδές μοντέλα